Kähler laver Libratone-kopi

Husker du Kähler-vase-vanviddet, hvor 16.000 danskere på samme tid forsøgte at få fingrene i en speciel guldstribet jubilæumsudgave af Kählers vase? Selvsamme Kähler har nu snittet en trådløs højttaler, der skal på gaden til marts.

Lad os bare være ærlige: Futago, som den hedder, ligner simpelthen en ublu kopi af Libratone Zipp. Samme runde form, en læderstrop, betjening på toppen, todelt design. Så er både Zipp og Kähler Futago beskrevet.

Nyheden blev sluppet i går på de sociale medier – nedenfor Kählers post på Instagram (artiklen fortsætter efter billedet …)

We are proud to present: Fugato – a wireless speaker! The creative settings for ceramic and design have been challenged – Fugato is therefore a combination of great sound and aesthetic. Stay tuned for more spring news. #KählerSS16 #Kähler #KählerFugato

Et billede slået op af Kähler Design (@kahlerdesign) den 12. Jan 2016 kl. 4:10 PST

Kähler har fået højttalerproducenten System Audio fra Roskilde til at bygge Fugato, og materialerne er keramik, træ og læder. Vi ved endnu ikke hvordan højttaleren er bestykket, men den skulle komme på markedet i løbet af marts måned til en pris på knapt 1.900 kroner.

Så kan vi bare håbe, at Kähler ikke lancerer en udgave med guldstriber …

Kähler laver Libratone-kopi